BCPG ขาขึ้นต่อเนื่อง! บวกต่ออีก 3% คาดเก็งกำไรแผนธุรกิจเด่น-แนะซื้อเป้า 19.70 บ.
BCPG ขาขึ้นต่อเนื่อง! บวกต่ออีก 3% คาดเก็งกำไรแผนธุรกิจเด่น-แนะซื้อเป้า 19.70 บ. โดย ณ เวลา 11.16 น. อยู่ที่ระดับ 18.20 บาท บวก 0.60 บาท หรือ 3.41% ด้วยมูลค่าซื้อขาย 139.53 ล้านบาท
BCPG ขาขึ้นต่อเนื่อง! บวกต่ออีก 3% คาดเก็งกำไรแผนธุรกิจเด่น-แนะซื้อเป้า 19.70 บ.
10 มิ.ย. 2562

ผู้สื่อข่าวรายงานว่า บริษัท บีซีพีจี จำกัด (มหาชน) หรือ BCPG ณ เวลา 11.16 น. อยู่ที่ระดับ 18.20 บาท บวก 0.60 บาท หรือ 3.41% ด้วยมูลค่าซื้อขาย 139.53 ล้านบาท ราคาหุ้นปรับตัวขึ้นอย่างต่อเนื่องในช่วง 3 สัปดาห์ที่ผ่านมา โดยนับตั้งแต่หุ้นยืนที่ระดับ  16.60 บาท เมื่อวันที่ 17 พ.ค.62 จนถึงล่าสุดหุ้นปรับตัวขึ้นแล้วเกือบ 10%  

อนึ่งก่อนหน้านี้นายบัณฑิต สะเพียรชัย กรรมการผู้จัดการใหญ่ BCPG เปิดเผยว่า ผลงานไตรมาสแรกถือเป็นการเริ่มต้นปีที่ดีสำหรับบีซีพีจี สำหรับในไตรมาสที่ 2 บริษัทฯ จะเริ่มรับรู้รายได้จากโครงการที่ลมลิกอร์ที่จังหวัดนครศรีธรรมราชที่ได้เปิดดำเนินการเชิงพาณิชย์เรียบร้อยแล้ว และเรายังวางแผนขยายธุรกิจอย่างต่อเนื่องด้วยการร่วมมือกับพันธมิตรหลากหลายหน่วยงาน โดยเน้นความสำคัญของการนำนวัตกรรมมาใช้เพื่อให้เกิดการใช้พลังงานอย่างยั่งยืน ทั้งในรูปแบบ wholesale และ retail
ล่าสุดโครงการนำร่องซื้อขายไฟฟ้าด้วยเทคโนโลยีบล็อกเชนที่ T77 ได้รับคัดเลือกจากสื่อระดับโลกคือ The Business Debate และ Reuters ให้เป็นหนึ่งในโครงการที่สนับสนุนเป้าหมายด้านการพัฒนาอย่างยั่งยืน 17 ข้อของสหประชาชาติ โดยจัดทำวีดิโอเกี่ยวกับโครงการและสัมภาษณ์ผู้บริหาร 3 หน่วยงานพันธมิตรคือบีซีพีจี แสนสิริ และพาวเวอร์ เลดเจอร์ไว้ในเว็บไซต์ของ Reuters ที่ https://www.reuters.com/17-goals
บล.เอเชีย เวลท์ ระบุว่า หุ้นแนะนำ ได้แก่ CBG มีเป้าหมายถัดไปอยู่ที่ 68.25 บาท และมีเป้าหมายสำคัญอยู่ที่ 77.25 บาท (จุด Stop Loss ระยะสั้นอยู่ที่ 56.25 บาท) TTW มีเป้าหมายสำคัญของการทำ New High อยู่ที่ 14.40 บาท (จุด Stop Loss ระยะสั้นอยู่ที่ 12.70 บาท) CPF มีเป้าหมายถัดไปอยู่ที่ 29 บาท และมีเป้าหมายสำคัญอยู่ที่ 32 บาท (จุด Stop Loss ระยะสั้นอยู่ที่ 26.75 บาท)
EGCO (จากกราฟ) มีเป้าหมายสำคัญของการทำ New High อยู่ที่ 313 บาท (จุด Stop Loss ระยะสั้นอยู่ที่ 284 บาท) BCPG มีเป้าหมายแรกอยู่ที่ 17.90 บาท และมีเป้าหมายเบื้องต้นอยู่ที่ 19.70 บาท (จุด Stop Loss ระยะสั้นอยู่ที่ 17.20 บาท)        
 